32000D0672
L 280/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 октомври 2000 година
относно определяне на специални условия за внос на рибни продукти с произход от Венесуела
(нотифицирано под номер C(2000) 3056)
(текст от значение за ЕИП)
(2000/672/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11 от нея,
като има предвид, че:
(1)
Експерт от Комисията е извършил посещение за инспекция във Венесуела, за да удостовери спазването на условията на производство, съхранение и изпращане в Общността на рибни продукти.
(2)
Разпоредбите на венесуелското законодателство за здравната инспекция и мониторинга на рибните продукти могат да се считат за еквивалентни на разпоредбите на Директива 91/493/ЕИО.
(3)
Във Венесуела Servicio Autónomo de Recursos Pesqueros (SARPA) към Ministerio de Agricultura y Cría е в състояние ефективно да провери прилагането на действащите закони.
(4)
Процедурата за получаване на здравния сертификат, посочен в член 11, параграф 4, буква а) от Директива 91/493/ЕИО трябва също да включва определението за образец на сертификат, минималните изисквания по отношение на езика (езиците), на които той трябва да бъде изготвен, и ранга на лицето, упълномощено да го подпише.
(5)
Съгласно член 11, параграф 4, буква б) от Директива 91/493/ЕИО на опаковките на рибните продукти трябва да се поставя маркировка, посочваща названието на третата страна, и номера на одобрението/регистрационния номер на предприятието, кораба-фабрика, хладилния склад или хладилния кораб, от който идват продуктите.
(6)
Съгласно член 11, параграф 4, буква в) от Директива 91/493/ЕИО трябва да се състави списък с одобрени предприятия, кораби-фабрики или хладилни складове, както и списък с хладилните кораби, оборудвани в съответствие с точки 1 и 7 от приложение II към Директива 92/48/ЕИО (3). Тези списъци следва да бъдат съставени на базата на съобщение от страна на SARPA до Комисията. Затова SARPA трябва да осигури изпълнението на изискванията, установени в член 11, параграф 4 от Директива 91/493/ЕИО.
(7)
SARPA е предоставила официални гаранции по отношение спазването на правилата, установени в глава V от приложението към Директива 91/493/ЕИО, както и по отношение изпълнението на изискванията, еквивалентни на установените в гореспоменатата директива.
(8)
Мерките, определени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Servicio Autónomo de Recursos Pesqueros (SARPA) към Ministerio de Agricultura y Cría е компетентният орган във Венесуела за проверяване и удостоверяване на това, че рибните продукти и продуктите от аквакултури отговарят на изискванията на Директива 91/493/ЕИО.
Член 2
Рибните продукти и продуктите от аквакултури с произход от Венесуела трябва да отговарят на следните условия:
1.
Всяка пратка трябва да бъде придружена от номериран оригинален здравен сертификат, надлежно попълнен, подписан, датиран и състоящ се от един лист хартия съгласно образеца в приложение А към настоящото решение;
2.
Продуктите трябва да идват от одобрени предприятия, кораби-фабрики, хладилни складове или регистрирани хладилни кораби, включени в приложение Б;
3.
Освен в случаите на замразени рибни продукти в насипно състояние, предназначени за производство на консервирани храни, на всички опаковки трябва да са изписани с незаличими букви и цифри думата „ВЕНЕСУЕЛА“ и номерът на одобрението/регистрационният номер на предприятието, кораба-фабрика, хладилния склад или хладилния кораб на произход.
Член 3
1. Сертификатите, посочени в член 2, параграф 1, трябва да се съставят на най-малко един официален език на държавата-членка, в която се извършват проверките.
2. Сертификатите трябва да съдържат името, длъжността и подписа на представителя на SARPA и официалния печат на тази организация, в цвят, различен от цвета на останалия текст на сертификата.
Член 4
Настоящето решение влиза в сила 60 дни след публикуването му в Официален вестник на Европейските общности.
Член 5
Адресати на настоящото решение са държавите-членки.
Съставено в Брюксел на 20 октомври 2000 година.